ILMUTUSRAAMAT AVANEB
"Ilmutusraamat avaneb" sarja 15. osas
uurib asjatundjaterühm veel 6. peatükki,
kus Tall avab veel kaks pitserit.
"Kui ta avas viienda pitseri, nägin ma altari all nende hingi,
kes olid tapetud Jumala sõna pärast ja tunnistuse pärast, mis neil oli.
Nad hüüdsid suure häälega: Kui kaua, oh püha ja tõeline Valitseja,
ei mõista sa kohut
ega nõua kätte meie verd neilt, kes elavad ilmamaal?”
Olen sellest aru saanud nii,
et siin on võrdlusmoment Stefanosega.
Piibli järgi oli Stefanos esimene märter.
Ta ei olnud üldsegi mitte kättemaksuhimuline,
aga nad otsekui rõhutavad seda küsimust.
Kui kaua, oh püha ja tõeline Valitseja, ei mõista sa kohut
ega nõua kätte meie verd neilt, kes elavad ilmamaal?”
See kõlab öelduna kui Vana Testamendi aegses vaimus.
Psalmideski palutakse kättemaksu lihalikule vaenlasele.
Minu arust ei saa lõpuaja kogudus olla muutunud selliseks,
et palub kättemaksu.
Siinkohal peab olema tegemist raevuajal tapetud usklikega.
"Neile igaühele anti valge rüü ning neile öeldi,
et nad veel natuke aega puhkaksid rahus,
kuni saab täis nende kaassulaste ja nende vendade arv,
kes veel tapetakse nõnda nagu nemadki."
"Ja ma nägin, kui ta avas kuuenda pitseri,
et sündis suur maavärin
ning päike läks mustaks nagu leinariie ja kuu muutus nagu vereks
ning taevatähed kukkusid maa peale,
nii nagu viigipuu, mida suur tuul raputab,
viskab maha oma suvemarjad.
Ning taevas taganes otsekui kokkukeeratav rullraamat,
ja kõik mäed ja saared tõugati ära oma paigast,
ning ilmamaa kuningad ja ülikud ja sõjapealikud ja rikkad ja võimsad
ja kõik orjad ja vabad
peitsid end koopaisse ja mägede kaljulõhedesse.
Ja nad ütlesid mägedele ja kaljudele:
Langege meie peale ja peitke meid troonil istuja palge eest
ning Talle viha eest!
Sest nende suur vihapäev on tulnud, kes suudab jääda seisma?"
Paljudest tõlgendusviisidest on esiplaanil kaks varianti.
Üks neist seostab
koguduse ülesvõtmise kuuenda pitseri avamisega,
sest sellega kaasnevad samad ilmingud
nagu Jeesuse tulekuga Õlimäele.
Aga see tõlgendus ei ole just kõige täiuslikum.
Teine on sümboliseeriv tõlgendus, mis peab kõiki märke vaimseteks.
Taevast langevad tähed tähendavat usujuhtide äralangemist.
Taeva taganemine nagu rullraamat tähendavat piibliõpetusest loobumist.
On veel teisigi tõlgendusviise,
aga neis on kasutatud liiga palju kujutlusvõimet,
mitte Piiblit, mis ennast ise lahti seletab.
Kuuenda pitseri kohtumõistmisi
näen ma kui sõnasõnalisi kohtumõistmisi.
Need ei ole otseselt pasuna puhumistega seonduvad
kohtumõistmisted,
vaid lihtsalt üksteise otsa kuhjuvad kohtumõistmised.
Siinkohal ei ole ka pühade ülesvõtmist.
Aga Talle vihapäev saab alguse nende 6. peatüki kohtumõistmistega.
Kõik eelpoolmainitud sündmused
toimuvad enne kuuenda pitseri avamist.
Tegemist on Jeesuse vihapäevaga.
Praegu kestab veel päästepäev, siis aga saabub vihapäev.
Neid ilminguid nagu kuu muutumist vereks
ja taevatähtede allakukkumist
ning suure tuule raputatud viigipuud, mis oma suvemarjad maha viskab
saab tõlgendada vaimsete sümbolitena.
Sest peale neid sündmusi algab Talle vihaaeg
ja inimesed otsivad pelgupaika koobastest ja mägede kaljulõhedest.
See viha saab alguse juba alguses!
See ei alga vihaaja lõpus, vaid kohe alguses ja jätkub pikalt.
Pasunaid ei ole veel puhutud
ega ole veel ka avatud seitsmendat pitserit.
Pöördumata inimesed saavad siis tõdeda,
et Talle vihapäev on alanud.
See ei ole usklike inimeste arusaam,
vaid pöördumatud ütlevad, et nüüd on saanud alguse Talle viha.
Vaimses elus on tähtis leida tasakaal selle koha pealt,
et Jumalas eksisteerib ka õigluse ja pühaduse pool,
mis mõistab hukka patu.
Teiseks pooleks on armastuse pool,
mis on täis andeksandmist ja sallivust meie suhtes.
Peame õppima rakendama mõlemaid pooli
mõõdukalt ja tasakaalustatult.
See on väga tähtis, sest eksisteerib hüperarmu oht.
Kuid eksisteerib vaid arm.
See on üks äärmus.
Teine äärmus on sattumine käsu ja Jumala vihase pilgu alla.
Seegi ei ole õige.
Mäletagem seda, et oleme Jumala armu all
ja Jumal on sama eile, täna ja igavesti.
Ta mõistab hukka patu ja Jumala salgamise.
"Pärast seda ma nägin nelja inglit seisvat ilmamaa neljal nurgal
kinni pidamas ilmamaa nelja tuult, et tuul ei puhuks ilmamaa peale
ega mere peale ega ühegi puu peale.
Ja ma nägin teist inglit tulevat üles päevatõusu poolt,
temal oli elava Jumala pitsat
ning ta hüüdis suure häälega neile neljale inglile,
kellel oli lastud teha kahju ilmamaale ja merele:
Ärge tehke kahju ilmamaale ega merele ega puudele,
enne kui me oleme pannud pitseri oma Jumala sulaste otsaesisele!"
Kas äsja on lõppenud suure sõja ajajärk,
peale mida valitakse need 144 000?
Minu arust on 6 esimest pitserit kohaldatavad enamjaolt usklikele.
Tapetakse tohutult usklikke,
kes on jäänud maa peale peale ülesvõtmist.
Seejärel saab Iisraelist keskpunkt.
Tänu takistajaile ei saa ta võimutäiust isegi mitte Iisraelis.
Aga jääk on ka siin olemas, kuna siin on öeldud sedamoodi:
(Ilmutusraamatu 7:3)
Ärge tehke kahju ilmamaale ega merele ega puudele,
enne kui me oleme pannud pitseri oma Jumala sulaste otsaesisele!”
Ehk siis jääk on olemas!
On veel neid, kes ei ole nõtkutanud põlvi Baali ees.
See tähendab Piiblis rahvaid.
Peab saabuma mingi periood, mil need 144 000 märgistatakse.
"Ma kuulsin pitseriga märgitute arvu:
sada nelikümmend neli tuhat pitseriga märgitut
kõigist Iisraeli laste suguharudest.
Pärast seda ma nägin, ennäe:
suur rahvahulk, keda ükski ei suutnud loendada,
kõigist paganahõimudest ja suguharudest
ja rahvastest ja keeltest
seisis trooni ees ning Talle ees, valged rüüd üll ja palmioksad käes.
Nad hüüdsid suure häälega:
Pääste on meie Jumalal, kes istub Troonil, ja Tallel!”"
Siin on üks selge märk selle kinnituseks
Psalmide 72 peatükis salmis 7:
"Tema päevil õitseb õige ja valitseb suur rahu,
kuni enam ei ole kuud."
Räägitakse, et kuud ei ole enam.
Kummaline lugu küll!
Lugedes siit suurest maavärinast,
siis alles hiljuti oli Islandil suur maavärin
või õigemini siis vulkaanipurse, mis varjas ka päikesevalguse.
Päike läks mustaks ehk ei andnud enam valgust.
Piibel räägib meile, et päike kaotab oma valguse
ja kuu ei paista enam.
Ehk siis kuud ei ole enam.
Talle vihapäev on suunatud antikristliku maailma vastu.
Kogudus ei ole Talle viha objekt.
Ei tahaks olla sel ajal maa peal.
Pangem kogu oma lootus sellele, mida pakub meile Jeesus Kristus.
Ka parimat päästab vaid arm.
Iisrael hakkab tasapisi pöörduma ja esmalt pöörduvad need 144 000.
Naisest räägitakse 12. ja 14. peatükkides.
Viimane etapp on Sakarja raamatus 12:10 ja 13:1.
Iisrael pöördub lõplikult ja võtab vastu Jeesuse.
Aga see rahvas peab läbima selle raske tee.
Ka Iisraeli töötegijad ei usu, et neid midagi sellist ees ootab.
Nad väidavad, et kui Iisraelis pöördub piisavalt inimesi,
siis Jeesus tuleb ja päästab rahva. Vihaaega polegi vaja.
See oleks imeline, kui see oleks nii.
Kuid nii see kahjuks ei ole.
Tuntud piibliõpetajadki õpetavad,
et see vihaaeg oli siis, kui II maailmamasõjas tapeti juute.
Nüüd tuleb Jeesus neid päästma.
See on märkimisväärne lugu.
Kuulasin 1957. aastal üht tuntud jutlustajat Oulus.
Ta paigutas Ilmutusraamatusse I, II ja III maailmasõja,
aga 20. inimest pöördusid siiski ja parandasid meelt selle peale.
Isegi see väär tõlgendus ei takistanud, kuna oli ärkamise aeg.
Kõigi nende kirjutiste järgi otsustades on selge,
et juudid satuvad lõpuajal suurde ahistusse.
Jeremija raamatu 30. peatükis on kirjas see tuntud ennustus,
samuti ka Taanieli raamatu 12. peatükis,
aga ka 5. Moosese raamatus mainitakse:
"Kui oled kitsikuses ja see tabab sind viimseil päevil."
Sakarja raamatus räägitakse sellest, kuidas kolmas osa juutidest jääb ellu.
Need on juutide jaoks. ebameeldivad stsenaariumid.
Peale kuuenda pitseri avamist
algab juutide seas võimas äratuste aeg.
Selle tagajärjel koondub antikristuse viha
üha võimsamalt Iisraeli vastu.
Siinkohal toimub 144 000. märgistamine pitseriga.
Jeesus ütleb seoses sellega,
et nad saavad kõigi rahvaste vihaaluseks.
Kuskil on mainitud ka "viha selle rahva vastu."
See ei tähenda kristlasi, vaid juute.
Piiblis on öeldud nii: "...ma teen Jeruusalemma uimastuskarikaks..."
"Ja üks vanematest kõneles ja ütles mulle:
Need seal valgetes rüüdes - kes nad on ja kust nad tulid?”
Ma vastasin talle: Mu isand, sina tead.”
Ning tema ütles mulle:
Need on need, kes tulevad suurest viletsusest
ning on pesnud oma rüüd ja teinud need valgeks Talle veres.
Sellepärast nad on Jumala trooni ees
ning on teenimas teda ööd ja päevad tema templis.
See, kes istub troonil, laotab oma telgi nende üle.
Neile ei tule iial enam nälga ega iial enam janu,
ka ei lange nende peale päikest ega mingit lõõska,
sest Tall, kes on trooni keskel, hoiab neid kui karjane
ja juhatab nad eluvee allikaile;
ning Jumal pühib ära iga pisara nende silmist.”
Kui Tall avas seitsmenda pitseri,
sündis taevas vaikus ligi pooleks tunniks.
Ja ma nägin neid seitset inglit, kes seisid Jumala palge ees,
ning neile anti seitse pasunat.
Ning üks teine ingel tuli ja seisis altari ette,
kuldne suitsutusastja käes,
ja talle anti palju suitsutusrohte,
et ta paneks neid koos kõikide pühade palvetega
kuldaltarile, mis on trooni ees.
Ja suitsutusrohtude suits tõusis koos pühade palvetega
ingli käest Jumala ette.
Ja ingel võttis suitsutusastja ning täitis selle tulega altarilt
ja viskas ilmamaa peale,
ning sündis pikselööke ja kõuemürinaid
ja välke ja maavärinat.
Ja need seitse inglit, kelle käes oli seitse pasunat,
seadsid end pasunat puhuma.
Esimene puhus pasunat
ning sündis rahet ja tuld segamini verega
ja see visati ilmamaa peale ning kolmandik ilmamaad põles ära
ja kolmandik puudest põles ära ning kõik haljas rohi põles ära.
Teine ingel puhus pasunat
ning otsekui suur tules põlev mägi visati merre
ning kolmandik merd muutus vereks,
ja kolmandik mereloomi, kel hing sees, suri ära,
ja kolmandik laevu läks põhja.
Kolmas ingel puhus pasunat
ning taevast kukkus maha suur täht, mis põles otsekui tõrvik
ning kukkus kolmandiku jõgede ja veeallikate peale.
Tähe nimi oli Koirohi.
Kolmandik vetest muutus koirohuks
ning palju inimesi suri vee kätte, sest see oli läinud mõruks.
Neljas ingel puhus pasunat ning kustutati kolmandik päikest
ja kolmandik kuud ja kolmandik tähti, nii et kolmandik neist pimeneks
ja kolmandik päeva ei paistaks ja ööd nõndasamuti."
Nende kohta on olemas erinevaid tõlgendusi,
kuid igal juhul on tulemas palju tohutuid looduskatastroofe,
mis kuuluvad ka Jumala kohtuotsuste hulka
ja mida on kuvatud erinevatel viisidel.
Siinkohal võime esitada ka küsimuse,
kas see laieneb tervele maailmale
või peamiselt Antikristuse kontrolli all olevale alale?
Täiesti võimalik, et need katastroofid piirnevadki peamiselt selle alaga.
Kas olete selle peale mõelnud?
Enne pasunate puhumist on vaikusehetk.
"Kui pühade palved ja suitsutusrohud visatakse koos tulega maa peale
ning sünnib pikselööke ja kõuemürinaid
ja välke ja maavärinaid..."
Siinkohal on minu arust tegemist Iisraeli rahva otsingutega.
Sellest räägitakse Jesaja raamatus 29:6.
Kohe saan selle avatud:
"Vägede Issandalt tuleb sulle katsumine
äikese, maavärisemise ja suure mürinaga,
tuulispea ja marutuulega ning hävitava tuleleegiga."
Siin algavad Iisraeli tõsisemad otsingud.
Loobujad, kes on pitserite ajal maa peal,
on tulnud meeleparandusele ja algavad Iisraeli tõsised otsingud.
Minu arust on siinkohal tegu loodusnähtustega,
aga ma pole selles ka kindel.
Olen selles osas samal arvamusel.
Ei maksa segada siia tuumapomme.
Olen seda meelt,
et siin räägitakse asjadest sõnasõnaliselt õigete nimedega.
Rahet ja tuld...
Paljud tehnika- ja teaduseinimesed
on sobitanud siia erinevaid tänapäeva leiutisi
ja massihävitusrelvi.
Üks asi on aga täiesti kindel -
rasked ajad on saabumas neile, kes on sel ajal maa peal.
Nagu on öeldud salmis 13,
peale nelja pasuna puhumist:
Häda, häda, häda neile, kes elavad ilmamaa peal,
nende kolme ingli pasunahääle pärast,
kes alles hakkavad pasunat puhuma!”
Vähemalt üks asi on kindel,
et sel ajal maa peal elavate inimeste saatus
ei ole kerge.
See on Jeesuse sõnul suur ahistus.
Praeguse aja tehnika sobitamisel nende ennustustega on see oht,
et tehnika vananeb.
Siis peab hakkama otsima taas uusi variante.
Aga 10. salm on mulle juba varasemalt huvi pakkunud.
"Kolmas ingel puhus pasunat ning taevast kukkus maha suur täht,
mis põles otsekui tõrvik
ning kukkus kolmandiku jõgede ja veeallikate peale.
Tähe nimi oli Koirohi."
Küsisin ühelt venelaselt, kas see tähendab Tšernobõli?
Ta vastas, et nii see on.
See ei ole veel otseselt aset leidnud, aga on eelhoiatuseks.
Sina, kes sa vaatad seda saadet, saad ka ise osaleda!
Helista vanal tuttaval numbril: 900 1777 (kuula sõnum lõpuni)
Kõne hind on 7 eurot. Selle annetusega osaled
evangeeliumi rõõmusõnumi viimisel sinna, kuhu enda jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Info annetamise kohta on leitav ka: http://www.tv7.ee/toetamine/
On väga tähtis, et ohverdame evangeeliumi töösse
ja näeme vaeva hingede pääste nimel.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
Elu on ikka tõeliselt sündmusterohke,
kui mõelda 8. peatüki peale, kus teine ingel puhus pasunat.
"..,otsekui suur tules põlev mägi visati merre
ning kolmandik merd muutus vereks,
ja kolmandik mereloomi, kel hing sees, suri ära,
ja kolmandik laevu läks põhja."
Mina olen endiselt selle poolt, et merre visatakse tuumapomm.
Massihävitusrelvaga on täitsa võimalik hävitada vaid ühte osa kõigest elavast.
Minagi usun, et kasutatakse massihävitusrelvi.
Sellest võivad tekkida küll
nii tohutu veesammas kui ka tulemägi.
Neid relvi ei ole tehtud igaks juhuks.
Tuumapommi plahvatuse ühest peamisest mõjutegurist -
lööklainest, ei räägita siin midagi.
Samuti ei leidu kirjutistes sõnagi valguskiirguse mõjude kohta.
Kui me hakkame nii neid asju tõlgendama,
siis on seda Piibli põhjal raske teha.
Kui merre visatakse tules põlev mägi,
siis võib see vabalt olla näiteks meteoriit.
See võimalus on siinkohal palju tõenäolisem kui tuumapomm.
Minagi jätaksin tehnika mängust välja.
Kas minu ja Anti seisukoht on täiesti vale?
Nii ei või me küll öelda.
Targem oleks ehk jätta siit välja tehnoloogilised sobitused,
sest me ei valda seda teemat piisavalt
ja me ei saa ka midagi kindla peale väita.
Kindel on see, et need kuuluvad Jumala kohtumõistmiste hulka
selleaegses maailmas.
Kuidas toimus Soodoma hävitamine?
Taevast sadas tuld ja väävlit.
See hävitus tundub olevat sarnane Soodoma hävitamisega.
See hävitus tuli Jumala juurest.
Tahaksin veel kaitsta meie nägemust.
Päevi on vaja lühendada, et kogu liha ei hukkuks.
Ka kuitahes suure meteoriidi kukkumine
ei põhjustaks kogu loodu hukkumist.
Ainult tuumapommid võivad hävitada kogu elava.
Päevi lühendatakse,
et viimased pommid jääksid kasutamata
Majesteedi saabudes.
Kolmandiku hukkunute kohtuotsus
on täpselt piiritletud Vahemere aladega.
Vahemerest räägitakse
kui Antikristuse valduste keskmes olevast sisemerest.
Midagi kindlat ei saa nende asjade kohta
kokkuvõtvalt väita,
aga nii nagu kirjas on, nii see ka on.
"Ja ma nägin ja kuulsin üht kotkast keset taevast lendamas
ning suure häälega hüüdmas:
Häda, häda, häda neile, kes elavad ilmamaa peal,
nende kolme ingli pasunahääle pärast,
kes alles hakkavad pasunat puhuma!”
Tõlge: Kuno Kivikink